32001R2106
L 283/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2106/2001 НА КОМИСИЯТА
от 26 октомври 2001 година
относно суспендирането и отварянето на тарифни квоти, приложими към вноса в Европейската общност на някои преработени селскостопански продукти с произход от Латвия и за изменение на Регламент (ЕО) № 1477/2000
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г., за определяне на търговския режим, приложим за някои стоки, получени чрез преработване на селскостопански продукти (1), последно изменен с Регламент (ЕО) № 2580/2000 (2), и по-специално член 7, параграф 2 от него,
като взе предвид Протокол № 2 от Европейското споразумение за асоцииране между Европейските общности и техните държави-членки, от една страна, и Република Латвия, от друга страна (3), и по-специално членове 1 и 2 от него,
като има предвид, че:
(1)
Регламент (ЕО) № 2906/2000 на Комисията (4) отваря за 2001 г. тарифни квоти, приложими към вноса в Европейската общност на някои продукти с произход Латвия;
(2)
Регламент (ЕО) № 1477/2000 на Комисията (5), изменен с Регламент (ЕО) № 1700/2001 (6), за определяне на намалените селскостопански компоненти и допълнителните мита, приложими от 1 юли 2000 г. за внос в Общността на стоки, включени в Регламент (ЕО) № 3448/93, съгласно Европейските споразумения.
(3)
Решението на Съвета за асоцииране ЕС-Латвия № 7/2001 от 2 октомври 2001 г. измени Протокол № 2 към Европейското споразумение. Цитираното решение изменя обема на тарифните квоти и системата за изчисляване на намалените селскостопански компоненти и на допълнителните мита. Това решение влиза в сила на 1 декември 2001 г.
(4)
Целесъобразно е да се суспендира прилагането на квотите, отворени с Регламент (ЕО) № 2906/2000 и да се отворят новите годишни квоти, предвидени в приложение I към Протокол № 2. Тъй като тези годишни квоти не могат да бъдат отворени преди 1 декември 2001 г., целесъобразно е те да бъдат намалени, за 2001 г., пропорционално на вече изтеклия период. Същевременно е целесъобразно да се отменят намалените селскостопански компоненти и допълнителните мита, определени с Регламент (ЕО) № 1477/2000 г.
(5)
Регламент (ЕИО) № 2454/93 на Комисията от 2 юли 1993 г., относно разпоредбите за прилагането на Регламент (ЕИО) № 2913/92 на Съвета, за създаване на Митнически кодекс на Общността (7), последно изменен от Регламент (ЕО) № 993/2001 (8), кодифицира управлението на тарифните квоти, които ще се използват в хронологичен ред от датите на приемане на декларациите за освобождаване, с цел свободно стоково обръщение.
(6)
Мерките, предвидени в настоящия регламент, са в съответствие със становището на Управителния комитет по хоризонталните въпроси, свързани с търговията с преработени селскостопански продукти извън приложение I,
ПРИЕ НАСТОЯЩИЯ РЕГЛАМЕНТ:
Член 1
Прилагането на тарифните квоти, отворени с приложение III към Регламент (ЕО) № 2906/2000 се суспендира от 1 декември 2001 г.
Тарифните квоти на Общността за стоки с произход Латвия, посочени в приложението към настоящия регламент, се откриват ежегодно от 1 януари до 31 декември. За 2001 г. те ще бъдат отворени от 1 до 31 декември 2001 г.
Член 2
Член 2, параграф 8 на Регламент (ЕО) № 1477/2000 и приложения ХVII и ХVIII към него се заличават.
Член 3
Тарифните квоти на Общността, посочени в член 1, се управляват от Комисията в съответствие с разпоредбите на членове 308а до 308в на Регламент (ЕИО) № 2454/93.
Член 4
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага от 1 декември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 октомври 2001 година.